**Klimatske promjene u zavičaju ujesen**

1. **skupina: VRIJEME**

**Materijal i pribor:** termometar, štap i najlonska vrećica izrezana na vrpce, listić, olovke/flomasteri.

**Zadatak:** Pažljivo proučite vremenske prilike na terenu. Obratite pozornost na temperaturu, oborine i smjer vjetra.

* U tablicu upišite nadnevak promatranja te vrijeme provedeno u toj aktivnosti (sati: minuta – sati: minuta).
* Temperaturu zraka izmjerite termometrom. Očitajte temperaturu i zapišite vrijednost u tablicu.
* Izradite jednostavan vjetrokaz: najlonsku vrećicu izrezanu na vrpce zavežite oko vrha štapa i štap zabodite u zemlju. Promatrajte nekoliko trenutaka ima li vjetra. Je li vjetar slab (povjetarac, lahor) ili puše jače? Jačinu puhanja prikažite crtežom drveta koje se uvija.
* Promatrajte oblačnost. Ima li oblaka? Jesu li visoko na nebu ili su niski? Kakve su boje? Podatke unesite u tablicu.
* Ima li oborina? Upišite podatke u tablicu u obliku crteža ili tekstualnoga zapisa.

Ako primijetite još nešto što smatrate bitnim, zabilježite na listić.

|  |  |  |  |  |  |
| --- | --- | --- | --- | --- | --- |
| **datum** | **vrijeme promatranja (sati: minuta – sati: minuta** | **temperatura zraka (ᵒC)** | **oblačnost** | **oborine** | **vjetrovitost** |
|  |  |  |  |  |  |

**Klimatske promjene u zavičaju ujesen**

1. **skupina: BILJKE**

**Materijal i pribor:** kartonska kutija za prikupljene plodove, listić, olovke/flomasteri.

**Zadatak:** Promatrajte biljke na terenu na kojemu se nalazite. Pažljivo proučite njihov izgled, boju lišća, plodove.

* Potražite plod divlje ruže (šipka). Pažljivo ga uberite i stavite u kutiju. Potražite još neke plodove po savjetu učiteljice/učitelja. Prije diranja tih plodova posavjetujte se s učiteljicom/učiteljem **(pazite: neki plodovi mogu biti otrovni, zato ih nemojte dirati)**.
* Promotrite vlažnost tla na kojemu biljke rastu. Ima li gljiva? **Nemojte ih dirati, samo ih promatrajte i zapamtite što više pojedinosti.** Njihov opis i skicu (crtež) unesite u tablicu.
* Uočite zimzeleno drvo i neka listopadna stabla. Koje drveće ima plodove? Prikupite ih u kutiju, a u tablicu upišite njihove nazive. Koji su plodovi jestivi? Kako izgleda list? Prikupite list svakoga drveta u kutiju, a u tablicu nacrtajte skicu obrisnim crtama.

Sve prikupljene plodove ponesite u učionicu. Napravite izložbu jesenskih plodova. Plod divlje ruže (šipka) uz pomoć učiteljice usitnite i raširite na novinski papir kako bi se dobro osušio. Zamolite odrasle osobe (roditelje, učiteljicu) da ih, kad se osuše, samelju. Tako pripremljene stavite u posebnu teglicu i čuvajte za zimu kad ćete od toga pripremati ukusan čaj.

|  |  |  |  |  |  |
| --- | --- | --- | --- | --- | --- |
| **naziv biljke ili stabla** | **naziv ploda** | **jestivost ploda** | **izgled lista** | **opis gljive** | **crtež gljive** |
|  |  |  |  |  |  |
|  |  |  |  |
|  |  |  |  |
|  |  |  |  |  |  |
|  |  |  |  |
|  |  |  |  |
|  |  |  |  |  |  |
|  |  |  |  |
|  |  |  |  |

**Klimatske promjene u zavičaju ujesen**

1. **skupina: ŽIVOTINJE**

**Materijal i pribor:** staklenka s najlonom (poklopac), listić, olovke/flomasteri.

**Zadatak:** Promatrajte životinje na terenu. Svoja zapažanja upišite u tablicu.

* Pažljivo proučite ptice. Prepoznajete li koju vrstu? Po čemu je prepoznajete? Što rade?
* Pažljivo proučite ima li kukaca. Prepoznajete li kojega kukca? Po čemu ih prepoznajete? Što rade?
* Uočavate li neke druge životinje? Koje vrste prepoznajete? Što rade?

U staklenku stavite malo zemlje, lišća i kore drveta. Za poklopac neka vam posluži najlon na kojemu ćete probušiti nekoliko rupica. Uhvatite kukca po želji i smjestite ga u staklenku. Promatrajte njegovo ponašanje. Što će se dogoditi s kukcima krajem jeseni?

|  |  |  |  |
| --- | --- | --- | --- |
| **životinja** | **karakteristike/opis** | **mjesto promatranja** | **ponašanje** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Klimatske promjene u zavičaju ujesen**

1. **skupina: RAD LJUDI**

**Materijal i pribor:** listić, olovke/flomasteri.

**Zadatak:** Promatrajte rad ljudi na terenu i u okolini. Pažljivo proučite što ljudi rade na okućnicama, vrtovima, voćnjacima, na njivama, u šumama. Svoja zapažanja unesite u tablicu.

Potrudite se od odrasle osobe koju zateknete na mjestu promatranja doznati sljedeće podatke koje unesite u tablicu:

* Što osoba radi?
* Zbog čega se taj posao obavlja ujesen?
* Što još treba uraditi na tome prostoru prije zime?

|  |  |
| --- | --- |
| **mjesto promatranja** | **rad ljudi (opis)** |
|  |  |
|  |  |
|  |  |

|  |  |
| --- | --- |
| **mjesto susreta s odraslom osobom** | **prikupljeni podatci** |
|  |  |